《读晦翁遗文悽怆有作》
宋代·孙应时

先生千载人，浩气隘穹壤。
早薄声利交，超然傲尘鞅。
饮酒读离声，追游必豪克。
风月饱高吟，云泉擅奇赏。
切骨痛国雠，嚼齿愤奸党。
纵谈天下事，一一如指掌。
敛意师圣贤，精心玩图象。
全体极浑涵，灵极妙充养。
昭昭陈轨辙，坦坦辟榛莽。
陶熔就醇粹，鞭策收勉强。
瞿聃息遁辞，关谁大遗响。
师道屹尊严，人材兴倜傥。
宸纶欢廉靖，朝迹惎忠谠。
康庐委符竹，越绝畀英荡。
刍牧活饥惸，天日快幽枉。
命义信行藏，风标何肮脏。
晚来侍细旃，时益异畴曩。
孤踪反山从，百怪纪夔魍。
先生一澹然，几微宁怏怏。
冬曦暖袍屦，秋风飒几杖。
尚可淑后来，可言遂长往。
{左口右癸}离思远道，殷勤愧殊关。
常怀订群疑，忍独拜遗像。
感旧日萧瑟，出门增惝怳。
一致无古倔，肆世均俯仰。
微言在遗墨，没齿抱遐想。
末路诚刺促，中扃故弘敞。
惟善不可诬。惟恶不可长。
百年非所知，常如侍函丈。
题计自激昂，山川悲莽苍。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。